
Peremehetu elamu vundamendi bilanssi võtmine 
aadressil Betooni 15, Narva
 1.  Asjaolud ja menetluse käik

Narva Linnavolikogu 05.04.2007. a otsusega nr 118 tuvastati ehitise – Narvas aadressil Betooni 15 asuva elamu vundamendi peremehetus. 
Vastavalt Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korrale” peab Narva Linnavalitsuse Linnavara- ja Majandusamet võtma nimetatud vundamendi oma bilanssi.

Ehitise hinnangu tegi BREK KINNISVARA AS. Tema hinnangul on vundamendi turuväärtus 1 000 krooni.

2. Õiguslikud järeldused

Vastavalt Kohaliku omavalitsuse korralduse seaduse ( 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” punkti 14 kohaselt pärast kohaliku omavalitsuse volikogu otsuse jõustumist ehitise peremehetuse tuvastamise kohta võtab hõivaja ehitise oma valdusse.

3. Otsus

Narva Linnavalitsuse Linnavara- ja Majandusametil võtta oma bilanssi Narvas aadressil Betooni 15 asuv elamu vundament, mille turuväärtus on 1 000 krooni.
4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

